Akkad (mesto)

Akkad je názov doteraz neobjaveného hlavného mesta Akkadskej ríše, ktoré okolo roku 2340 pred Kr. založil Sargon Akkadský. Akkad sa pravdepodobne nachádzal na brehu Eufratu neďaleko Sipparu, v blízkosti dnešného Bagdadu. Akkad obývali semitskí Akkadi.

V neskoršej babylonskej literatúre sa meno „Akkad“ a „Sumer“ stalo súčasťou kráľovského titulu a kráľ Babylonie bol označovaný ako „kráľ zo Sumeru a Akkadu“. Tým slovo Akkad nadobudlo nový význam - akéhosi kraja okolo mesta Akkad. Podľa literárnych pamiatok bolo mesto Akkad v 6. storočí pred Kr. už zničené, ale jeho poloha bola známa.

Mesto Akkad sa raz spomína aj v Starom zákone (Genesis 10:10).

Slovo Akkad je pravdepodobne odvodené zo sumerského slova „Agade“, objavuje sa napr. v Sumerskom kráľovskom zozname.

 Galéria 

Kategória:Akkadská ríša
Kategória:Zaniknuté mestá v Iraku